OpenLLM-France/wikimedia huggingface dataset:
# Kildinstroi

Kildinstroi - Кильдинстрой (rus) és un possiólok de l'óblast de Múrmansk, a Rússia. És a 13 km al sud-est de Kola, a 17 km al sud de Múrmansk i a 1.471 km al nord de Moscou.
L'any 2019, la localitat tenia 1947 habitants. El seu territori, amb una població total de 4903 habitants el 2019, inclou com a pedanes les localitats rurals de Golubýe Ruchyí, Zverosovkhoz, Magnetity i Shonguy.
Va ser fundat l'any 1935 com a centre de fabricació de maons, per atendre el ràpid creixement urbà que estava experimentant Múrmansk en aquell moment. Va adoptar l'estatus d'assentament de tipus urbà el 1937.

## Geografia

Kildinstroi es troba a la península de Kola, a l'extrem nord-oest de Rússia; a la vora del riu Kola i del llac Kildinskoie, que es troba als voltants.

## Referències

* ↑ «cita en anglès Рссйской Фескисапп Última actualització l'1 de gener de 2019».
* ↑ Enciclopèdia Soviètica // Gran Enciclopèdia Soviètica: [в 30 pcs.] / p. ред. А. М. Прохоров. - 3 polzades. — М. : Ciències polítiques, 1969—1978.
* ↑ «Murmansktravel, К льский район Мурманская data del 28 d'octubre».
* ↑ Mapa de Kildinstrói
# Kile

El Kile és un editor de codi TeX/LaTeX. Funciona en sistemes tipus Unix incloent Mac OS X i Linux i depèn de les llibreries Qt.

## Funcions

Kile té característiques força útils a l'hora d'editar codi font de TeX/LaTeX, com ara:
* Compilació i visualització del document en 1 sol clic.
* Auto-acabament d'ordres (La)TeX
* Llistes gràfiques de símbols per facilitar-ne la inserció
* Plantilles i ajudes per crear nous documents
* Integració amb el gestor de bibliografia BibTeX

## Referències

* ↑ «Kile Features». Kile - an Integrated LaTeX Environment. [Consulta: 14 juliol 2011].

## Vegeu també

* GNU TeXmacs

## Enllaços externs

* http://kile.sourceforge.net Pàgina oficial de Kile
# Khoi

«Khoi» té aquests significats:
* Khoikhoi, grup ètnic de l'Àfrica meridional
* Khoi (llengua), una de les llengües dels Khoikhoi
* Khoi o Khoy, ciutat de lustan o província de l'Azerbaidjan Occidental, a l'Iran
# Khoikhoi

Els khoikhoi ('humans dels humans') o simplement khoi, antigament anomenats hotentots, nom ja obsolet, són una ètnia nòmada del sud-oest d'Àfrica. Viuen a la zona de l'antiga província del Cap (Sud-àfrica), Botswana i Namíbia. Sembla que aquest poble es va separar dels khoisans i va arribar des del sud a la regió de Namíbia a principis del segle vi.
Els khoikhoi es troben estretament relacionats amb els sans (o boiximans) i junt amb aquests formen el grup dels khoisans. Amb els sans comparteixen, a més dels damara, el mateix llenguatge peculiar d'esclafits que els fa tan característics: el namaqua (o nama), una llengua khoisan. S'usa el nom khoisan per a parlar conjuntament d'ells.
Fa uns segles, els khoikhoi ocupaven un territori més extens en el que era la colònia del Cap. Aquests van ser els habitants amb qui van topar els primers pobladors holandesos en arribar a la zona de la colònia del Cap. Els holandesos els van anomenar hotentots (hottentots), paraula àmpliament usada durant els temps colonials, però considerada pejorativa en els temps actuals car vol dir 'tartamut' en el dialecte holandès del nord que es parlava a l'època entre els colonitzadors.
A un subgrup dels khoikhoi, els nama, els va ser destinat el bantustan de Namaland a Àfrica del Sud-oest (actual Namíbia) durant la fase d'aplicació de les polítiques d'apartheid, quan Sud-àfrica va ocupar i va administrar aquest territori.

## Vegeu també

* Namaqualand
* Sara Baartman
* San
* Griqua
* Namaqua

## Enllaços externs

* (anglès) Un article sobre la història dels Khoikhoi Arxivat 2005-04-04 a Wayback Machine..
* (anglès) Herència genètica d'una família afrikaner afrikaner.
# Martin Weiss

Martin Weiss (Rum, Tirol, 15 d'abril de 1991) és un ciclista austríac, professional des del 2010 fins al 2016.

## Palmarès

* 2014
** Vencedor d'una etapa al Giro del Friül-Venècia Júlia

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# José Hernández Egido

José Hernández Egido (Madrid, 13 de desembre de 1937) fou un futbolista madrileny, andalús d'adopció, de la dècada de 1960.

## Trajectòria

Començà a jugar als clubs Balón de Cádiz i Racing Portuense, a categoria regional i tercera divisió. Els seus millors anys els va viure entre 1961 i 1965 en els quals jugà quatre temporades a segona divisió, la primera d'elles al Cadis CF. La temporada 1962-63 fou fitxat pel RCD Espanyol, club amb el qual ascendí a primera divisió. No obstant no disputà molts minuts i fou traspassat al CE L'Hospitalet, que també jugava a segona. Acabà la seva carrera novament al Balón de Cádiz i al Racing Portuense, club, aquest darrer, amb el qual disputà una fase d'ascens a segona divisió.

## Referències

* 1 2 3 4 5 «Fitxa a cadistas1910». cadistas1910. Arxivat de l'original el 2017-03-31. [Consulta: 9 gener 2017].
* 1 2 3 4 «Pepe Hernández, además de Cárcel, jugó en el Cádiz y en el “Hospi”». lavozdigital, 01-09-2010. Arxivat de l'original el 2017-03-31. [Consulta: 9 gener 2017].
* ↑ «Ayer firmó ....». Mundo Deportivo, 07-07-1962. [Consulta: 9 gener 2017].

## Enllaços externs

* José Hernández Egido a BDFutbol
# Marigold

* No s'ha de confondre amb Merigold.
Marigold és una comunitat no incorporada al Comtat de Randolph (Illinois, EUA). La comunitat és a la carretera del Comtat 12 a 7,9 km a l'est de Prairie du Rocher.

## Notes

* ↑ «Marigold». Geographic Names Information System, Servei Geològic dels Estats Units.
* ↑ Illinois Department of Transportation. Randolph County General Highway Map [mapa]. (June 17, 2016) [Consulta: October 1, 2018]. Arxivat de gener 17, 2021, a Wayback Machine.
# Malapropisme

Un malapropisme és un ús incorrecte d'una paraula en el lloc d'una altra que sona d'una manera pareguda. El resultat és un sense sentit, freqüentment humorístic.
La paraula malapropisme ve del francés mal à propos, que vol dir 'inapropiat'. Prové d'un personatge de la comèdia de Richard Brinsley Sheridan The rivals (1775), Mrs. Malaprop, que habitualment fa aquestos usos incorrectes de les paraules. Però els malapropismes no sols formen part de la literatura, sinó que són ben comuns entre la gent, i poden ser matèria de burla si els emet un personatge públic.
La utilització de malapropismes ve donada, sobretot, en paraules o expressions cultes o estrangeres. El parlant té una vaga idea de com sona, però, o bé no sap el que vol dir, o bé no sap del tot com es pronuncia. Per això, recorre a paraules que ja coneix i que li resulten més fàcils. No obstant això, el malapropisme també pot estar motivat per l'intent d'usar paraules més complexes, més cultes o que sonen menys malament, encara que en realitat no se'n conega el significat.
Ni el Diccionari de l'Institut d'Estudis Catalans ni el de l'Acadèmia Valenciana de la Llengua no recullen el terme.

## Alguns exemples en català

* Fira monstruària en lloc de fira mostrari
* Magnèsia en lloc de gimnàsia
* Matemàquines en lloc de matemàtiques
* Neuròtic en lloc d'eròtic
* Màquina fornicatòria en lloc de màquina fumigatòria
* Gàngsters en lloc d'hàmsters
* Basílica en lloc de vesícula
* "M'és inversemblant" en lloc de "m'és indiferent"
* Implacable en lloc d'impecable
* Uniforme en lloc d'informe
* Traumaturg en lloc de dramaturg

## Referències

* ↑ Aracil, Ll. V. Introducció a Les xiques de l'entresuelo i Tres forasters de Madrid. Col·lecció Garbí n.7 (1968)
* ↑ Miralles, Joan. Etimologia popular(21-I-2000), dins Articles de La Vanguàrdia(1999-2002). Institut d'Estudis Catalans, 2006.
* ↑ Gran Enciclopèdia catalana. Definició de malapropisme [consultat el 25 de febrer de 2014]

## Enllaços externs

* Concurs de malapropismes proposat per l'enigmista Pau Vidal.
# Kirdimi

Kirdimi és un poble i sotsprefectura al Txad, situada a la regió de Borkou. El centre administratiu del departament de Borkou Yala.

## Ubicació geogràfica

El poble està situat al nord del Txad, en la part meridional del desert del Sàhara, a una altitud de 258 metres sobre el nivell de la mar. Està situat a uns 759 km al nord-est de la capital, N'Djamena.

## Referències

* ↑ «GeoNames.org». [Consulta: 22 juliol 2020].
# Kontra-Band

Kontra-Band va ser una banda catalana de Ska-rock originària de Blanes, La Selva. Va estrenar-se com a grup el 23 d'abril de 1998 a Blanes. van tocar en diversos escenaris dels Països Catalans, incloent València, Barcelona, Palma, Andorra i molts més, així com alguns dels festivals més importants del país. El fet de ser una banda multitudinària ha fet que hagi patit diversos canvis de formació en els seus 14 anys de vida, durant els quals ha editat dos discs i dues maquetes. L'últim, Acopalipsis in La Costa Rara, enregistrat l'any 2009, ha estat editat sota llicència Creative Commons. La banda va deixar l'activitat l'estiu de 2012.

## Discografia

* 2006: Pura Vida, Puta Vida (P.A.E.)
* 2009: Acopalipsis in la Costa Rara (Quimera Records)

## Referències

* ↑ http://www.sala-apolo.com/agenda.asp?lang=cat&whh=3074%5BEnllaç+no+actiu%5D
* ↑ http://www.mallorcaquality.com/agenda-cultural-mallorca/2010/kontra-band/ Arxivat 2010-07-24 a Wayback Machine.
* ↑ http://www.bondia.ad/index.php?option=com_content&view=article&id=5036:kontra-band-i-sotazero-presenten-disc-a-lapolo&catid=58:cultura
* ↑ http://www.directe.cat/noticia/8372/lacampada-jove-de-sant-celoni-es-consolida-malgrat-la-pluja-8372 Arxivat 2014-03-10 a Wayback Machine.
* ↑ http://www.rxi.cat/kontra-band-acopalipsis-in-la-costa-rara/
* ↑ http://www.bibgirona.cat/biblioteca/blanes/noticies/11404-lultim-concert-de-kontra-band
# Kontrasty

El Kontrasty (en ucraïnès: Контрасти; en català Contrasts) és un festival internacional de música contemporània que es celebra anualment a Lviv, Ucraïna, des de 1995. El festival té com a objectiu presentar "música ucraïnesa contemporània en el context de World Music" i "revelar la diversitat de formes modernes, estils, gèneres i interpretacions". El festival sol realitzar-se al setembre i octubre de cada any. Juntament amb festivals com "Dos dies i dues nits de música nova", "Kyiv Music Fest" i uns altres. Kontrasty és un dels principals festivals de música clàssica moderna a Ucraïna.
Al començament de l'existència del festival, el seu concepte es va centrar en la música experimental i d'avantguarda (el model per als organitzadors va ser "Tardor de Varsòvia"), però amb el temps el concepte es va tornar menys radical. En els últims anys ha tornat el vector experimental del festival.
Els fundadors de "Contrasts" són el director d'orquestra Roman Revakovich, el compositor Yuri Lanyuk i la musicòloga Yarema Yakubyak. El consell d'art també va incloure a Myroslav Skoryk (president) i Alexander Shchetynsky. El director del festival és Vladimir Sivokhip.
El programa de "Contrasts" inclou obres de compositors contemporanis, en particular estrenes, així com clàssics del segle XX i èpoques passades. Alguns concerts es basen en la comparació de música "antiga" amb "nova", per exemple, en el mateix concert es poden tocar obres de l'època barroca o classicista, i música de compositors contemporanis. Krzysztof Penderecki (1996, 1999), Giya Kancheli (2014), Arvo Pärt (2001), Sofiya Gubaidúlina (2012), Sigmund Krause (2008), Saulius Sondeckis (2006), Leonid Grabovsky (2010), Bohuslav Schaeffer (2005), Elzbieta Sikora (2011) i uns altres es troben entre els participants famosos del festival.

## Referències

* ↑ «Mostramos el trabajo de compositores de diferentes partes del país y su dolor por Ucrania» (en ucrainès). Volodymyr SYVOHIP, 29-10-2014. [Consulta: 1r setembre 2015].
* ↑ «"Contrastes" musicales para todos los gustos» (en ucraniano). radiosvoboda.org, 30-09-2013. [Consulta: 27 febrer 2022].
* ↑ «Participación de músicos polacos en el XVII Festival Internacional de Música Contemporánea "Contrastes"» (en ucraniano). Instituto Polaco en Kiev, 02-10-2011. Arxivat de l'original el 22 de desembre 2015. [Consulta: 27 febrer 2022].
* ↑ Лідія Мельник. Ретроспектива контрастів // Буклет XX Міжнародного фестивалю сучасної музики «Контрасти». — Львів, 2014.
* ↑ Участь польських музикантів у XVII Міжнародному фестивалі сучасної музики “Контрасти”. Польский Інститут у Києві. Архів оригіналу за 2015-12-22. Процитовано 2015-09-07.
# Kontula

Kontula és un barri de la ciutat de Hèlsinki, la capital de Finlàndia, i part del districte de Mellunkylä. A causa de l'existència de nombrosos habitatges públics de protecció oficial, i la concentració de població migrant i refugiada, és considerat un suburbi de Hèlsinki.
Kontula fou construït majoritàriament entre els anys 1960 i 1970, quan moltes persones del centre de la ciutat s'hi van traslladar. El metro va arribar a Kontula l'any 1986. L'estació de metro de Kontula és usada diàriament per 20.000 persones.
Kontulan Ostoskeskus és el centre comercial de Kontula. Inaugurat el 1967, disposa de diverses botigues de queviures, bancs, farmàcies i bars. El centre comercial inclou també el centre de salut, una biblioteca, una piscina, un gimnàs i un parc de patinatge construït en un antic refugi nuclear.

## Referències

* ↑ «Tour de Kontula» (en finès), 18-07-2008. [Consulta: 12 abril 2024].
* ↑ «Historical Layers and Cultural Intimacy: An Ethnographic Case Study of Kontula» (en anglès americà). [Consulta: 12 abril 2024].
* ↑ Lema, Lara. «Un parque infantil, una iglesia o una pista de kart: así son los búnkeres en Finlandia» (en castellà), 27-04-2022. [Consulta: 12 abril 2024].
# Kontxu Odriozola

Kontxu Odriozola Lesaka (Azpeitia, Guipúscoa, 7 de juliol de 1945 - 5 de febrer de 2016) va ser una actriu basca, coneguda pel seu paper de María Luisa en la sèrie Goenkale.

## Biografia

Va treballar com a professora d'escola durant 17 anys. Va formar part de la pedrera d'actors i actrius de l'Escola de Teatre Antzerti. Va treballar en teatre i cinema, però va ser la televisió la que li va donar la popularitat entre el públic basc.
En 2008 va rebre el premi de la Unió d'Actors Bascos com a reconeixement a la seva trajectòria.
Va morir el 5 de febrer de 2016 víctima d'un càncer.

## Filmografia

* Hamaiketakoa (2012)
* Urte berri on, amona! com Maritxu (2011)
* Médico de familia (1996)
* Goenkale com María Luisa (1994)
* Las seis en punta (1987)

## Referències

* 1 2 3 «Mor Kontxu Odriozola, l'actriu que va donar vida a María Luisa en "Goenkale"». , 06-02-2016 [Consulta: 6 febrer 2016].
* ↑ «Mor Kontxu Odriozola, María Luisa en la sèrie d'ETB Goenkale». , 05-02-2016 [Consulta: 6 febrer 2016].
# Kontagora

* Per a altres significats, vegeu «emirat de Kontagora».
Kontagora és una ciutat de Nigèria, a l'estat de Níger, a la riba sud del riu Kontagora a la carretera entre Jebba i Kaduna i també és un encreuament de camins locals. És la capital de l'emirat tradicional de Kontagora i d'una àrea de govern local (LGA) que té una població total de 151.944 habitants (cens del 2006). La ciutat és un punt de recollida per al cotó i el cacauet. A més d'aquests cultius comercials, Kontagora té part considerable del comerç local en la melca, el cotó, mill, caupí, tabac, fesols, mantega de karité, goma aràbiga, nous de cola, cervesa de sorgo, estris de bronze, artefactes d'or, i teixits tenyits localment; es cria bestiar (cabres, pollastres i gallines de Guinea). La indústria moderna inclou una planta que fabrica bosses de plàstic. A més del palau del Sarkin sudan (rei dels negres), la ciutat té una escola federal avançada de formació de professors i un hospital. El 15 de desembre de 1995 es va establir el vicariat apostòlic de Kontagora de l'església catòlica, amb seu a la catedral de Sant Miquel (St Michael's Cathedral).

## Referències

* Enciclopèdia Britànica
# Kosmos (pel·lícula)

Kosmos és una pel·lícula dramàtica turco-búlgara escrita i dirigida per Reha Erdem, estrenada el 2010, amb Sermet Yeşil en el paper principal. La pel·lícula es va rodar a Kars.

## Argument

Un lladre és rebut en un petit poble fronterer aïllat per la neu i ara és considerat per la població com un taumaturg, després d'haver restaurat la vida d'un nen mig ofegat.

## Repartiment

* Sermet Yeşil : Kosmos
* Türkü Turan : Neptün
* Serkan Keskin : Kahveci
* Hakan Altuntas : Yahya
* Akin Anli : Ilhan
* Sencer Sagdiç : Tahir
* Korel Kubilay : Baldiz
* Cüneyt Yalaz : Yüzbasi
* Suat Oktay Senocak : 1. Koylu
* Asil Buyukozcelik : 2. Koylu
* Nadir Saribacak : 3. Köylü
* Murat Deniz : 4. Koylu
* Saygin Soysal : Imza Karsiti Genç

## Recepció

La pel·lícula, va guanyar quatre premis al 46è Festival Internacional de Cinema d'Antalya , inclosa la Taronja d'Or a la millor pel·lícula, que va compartir amb Bornova Bornova (2009) dirigida per İnan Temelkuran. La pel·lícula també va guanyar el Pressec d’Or al Festival Internacional de Cinema d'Erevan de 2010, Armènia, a la millor pel·lícula.

## Referències

* ↑ El universo extraño y encantador de Kosmos, la nueva película de Reha Erdem, Cineuropa,, 29 de juliol de 2010
* ↑ Becoming-animal in the narrative and the form of Reha Erdem’s Kosmos per Keskin, Suphi i Baykan, Burcu a CINEJ Cinema Journal ISSN 2159-2411
* ↑ «Arşivlenmiş kopya», 1 Şubat 2011.

## Enllaços externs

* Kosmos a YouTube
# Marta Bayarri i Valls

Marta Bayarri i Valls (Vilanova i la Geltrú, 23 de gener de 1974) és una actriu, guionista i directora de cinema, teatre i televisió catalana.

## Trajectòria

L'any 1993 començà a realitzar els seus primers passos en el món de la interpretació gràcies al Círcol Catòlic de Vilanova i la Geltrú i es vinculà a l'Escotilló GT participant en obres teatrals com ara El foc de les Ginesteres, El cafè de la Marina, Magnèsia, Es necessita un matrimoni, Perduts a Yonkers, Després de la pluja i Odio Hamlet, així com en l'obra dels Pastorets durant uns quants anys. L'any 2003 actuà de protagonista, juntament amb Guillem Albà, a El Carnestoltes. El Musical a l'Arrivo, representada per la companyia L'Estaquirot Teatre.
L'any 2010 s'inicià en el món de la producció cinematogràfica. Rep formació en el terreny de la dramatúrgia i el guió (Obrador Internacional de Dramatúrgia Sala Beckett, Ateneu Barcelonès, Laboratori dels Lletres, Casa del Cinema) i del llenguatge i la realització audiovisual (UOC). El 2014 fundà la productora Momotrup Films, juntament amb Oriol Ruiz, i estrenà el seu primer curtmetratge: Una nit (Cortogenia, 2014). Al desembre de 2016 estrenà Fugit, el seu segon curtmetratge d'autoria i direcció, protagonitzat per Oriol Ruiz i Nil Cardoner. Vaca fou el seu tercer treball com a guionista i directora que, en aquest cas, també protagonitzà com a actriu al costat de l'actor Pepo Blasco. Comptà, de nou, amb la producció executiva de Miguel Angel Faura i Oriol Ruiz. L'any 2019 tingué sobre la taula el guió del seu primer llargmetratge, Hera, que es trobava en fase de desenvolupament i cerca de finançament.

## Filmografia com a actriu
### Televisió

| Any | Títol | Personatge | Emissora | Anotacions |
| 2006-2008 | El cor de la ciutat | Irene | TV3 | Principal (34 episodis) |
| 2010 | Gavilanes | Belén | Antena 3 | Episòdic (3 episodis) |
| 2014 | Kubala, Moreno i Manchón | Detectiu Arqué | TV3 | Episòdic (1 episodi) |
| 2014-2017 | La riera | Tilda | TV3 | Principal (69 episodis) |
| 2018 | Félix | - | Movistar+ | Episòdic |

## Referències

* 1 2 3 «Premi 2020 - Marta Bayarri i Valls». CírcolCatòlic.com. [Consulta: 3 agost 2020].
* ↑ «Acadèmics». AcademiadelCinema.cat. [Consulta: 3 agost 2020].
* ↑ «Marta Bayarri». MiamiFilmFestival.com. [Consulta: 7 juny 2019].
* ↑ «Marta Bayarri presenta el curtmetratge “Vaca” al Japó - Actualitat - Institut Ramon Llull – Llengua i cultura catalanes». [Consulta: 7 juny 2019].
* 1 2 3 4 5 «Marta Bayarri». YolandaFuster.com. Arxivat de l'original el 2020-09-27. [Consulta: 3 agost 2020].

## Enllaços externs

* Marta Bayarri i Valls - Lloc web oficial
# Krupskoi

«Krupskoi» té aquests significats:
* Krupskoi (Staronijestebliievskaia), khútor del territori de Krasnoar, a Rússia
* Krupskoi (Dnepróvskaia), khútor del krai de Krasnodar, a Rússia
* Krupskoi (Ólguinskaia), possiólok del krai de Krasnodar, a Rússia
# Krupskoi (Dnepróvskaia)

* Per a altres significats, vegeu «Krupskoi».
Krupskoi - Крупской (rus) - és un khútor del krai de Krasnodar, a Rússia. Es troba a la riba dreta del riu Kirpili. És a 9 km a l'oest de Timaixovsk i a 69 km al nord de Krasnodar.
Pertany a l'stanitsa de Dnepróvskaia.
# Mars Di Bartolomeo

Mars Di Bartolomeo (Dudelange, 27 de juny de 1952) és un polític luxemburguès.

## Biografia

Després d'assistir a l'institut d'Esch-sur-Alzette, va treballar pel diari Tageblatt entre 1972 i 1984.
Va esdevenir secretari parlamentari pel Luxemburg el partit dels treballadors Socialistes el1984. El 1987, Di Bartolomeo esdevenia un regidor local, i el 1989 va ser elegit membre de la Cambra de Diputats de Luxemburg. L'1 de gener de 1994, Di Bartolomeo esdevenia alcalde de Dudelange. El 2004, va entrar al gabinet com a Ministre de Salut i Seguretat Social.
Després de les eleccions legislatives de 2009, Di Bartolomeo va mantenir els seus càrrec com a Ministre de Seguretat Social i Ministre de Salut, quan el Partit Socialcristià (CSV) i el seu partit van formar un govern de coalició.
Des del 5 de desembre de 2013 és el President de la Cambra de Diputats de Luxemburg.

## Referències

* ↑ «Di Bartolomeo Minister of Health and Minister of Social Security». gouvernement.lu Official government site of Luxembourg. [Consulta: 24 novembre 2010].
* ↑ «Rulers: Luxembourg» (en anglès). Rulers.org. [Consulta: 2 desembre 2015].
# Mars Exploration Joint Initiative

El Mars Exploration Joint Initiative (MEJI) és un acord signat entre les agències espacials estatunidenques, la NASA, i europees, l'ESA per unir recursos i ampliar coneixements amb la finalitat de continuar amb l'exploració del planeta Mart. L'acord va ser signat a Washington D.C. a l'octubre del 2009.

## Missions

En la seva versió original, la visió del MEJI abastaria les següents oportunitats de llançament:
* 2016: Un orbitador europeu (Trace Gas Orbiter), per estudiar traces de gas, incloent el metà en l'atmosfera de Mart. La missió també posaria una estació meteorològica estàtica sobre la superfície. Europa s'ocuparia de l'entrada, descens i aterratge d'aquesta estació - una capacitat que encara ha de demostrar.
* 2018: Un astromòbil europeu a Mart. Els EUA proporcionaria el sistema d'entrada, descens i aterratge com el que es va utilitzar per al Mars Science Laboratory.
* 2020: Està sota consideració una xarxa de petits mòduls de descens especialitzats en geofísica i de l'entorn.
* La NASA proporcionaria coets de llançament Atlas V en el 2016 i 2018.
* L'objectiu final és una missió per enviar una roca i sòl des de Mart cap a la Terra: el Mars sample return mission, durant la dècada de 2020.

## Referències

* ↑ «NASA and ESA sign Mars agreement». BBC News, 08-11-2009 [Consulta: 9 novembre 2009].
Agència Espacial Europea :